|  |  |  |
| --- | --- | --- |
|  | Nova pot 9  1351 Brezovica  01 36 51 233  www.vrtci-brezovica.si |  |

**NAZIV AKTIVNOSTI: Izdelajmo vetrnico**

|  |  |
| --- | --- |
| **področje aktivnosti po kurikulumu** | Gibalna dejavnost: fina in groba motorika, narava. |
| **starost otrok** | 3-6 LET |
| **strokovni delavki** | Barbara Založnik, Nataša Tehovnik |
| **namen aktivnosti** | * Preživljanje časa na prostem- opazovanje hitrosti vetra, vožnja s kolesom, skirojem, … |
| **Potreben material,**  **Opis aktivnosti** | NAVODILA ZA IZDELAVO VETRNICE  USTVARJALNICA  Si že videl/a tisto veliko vetrnico sredi narave, ki proizvaja električno  energijo? Ali veš, da je visoka kar 97 metrov? To pomeni, da je stokrat višja  kot mi. Sem jo enkrat, pssst, na skrivaj želel prijeti v roke, pa ne gre, je  pretežka. Zato sem se odločil, da si bom naredil kar svojo. In veš, ta je še  boljša, ker lahko z njo plešem, tečem, jo vrtim ali pa piham vanjo kot veter  – puuuh.  Potrebuješ:  • barvni kolaž papir,  • ovojni papir,  • barvno lepenko (majhen košček),  • palice (uporabite lahko tudi paličice za ražnjiče) ali slamice ali barvice  ali kuhalnico,  • žebljičke ali bucike,  • lepilo (za papir),  • škarje,  • ravnilo in  • svinčnik.  Na barvni kolaž papir (ali potiskan ovojni papir) nariši kvadrat in ga  izreži – za vetrnico srednje velikosti bodo povsem ustrezne mere 14 x 14  centimetrov.  Na kvadrat s pomočjo ravnila nariši diagonali. Če ne želiš, da bi se na papirju  poznale sledi svinčnika, se temu izogneš tako, da papir preprosto prepogneš,  da oblikuješ trikotnik in rob učvrstiš. Kvadrat nato razpreš, prepogneš v  drugo smer in ponovno poudariš rob (pomagaš si lahko tudi z ravnilom).  Na kvadrat nariši diagonali. Sedaj od sredine kvadrata odmeri na vseh štirih  premicah 1,5 centimetra. To je točka, do katere zarežeš s škarjami.  Pripravi si majhen košček plutovine  (zamašek) ali gume. Iz barvne  lepenke izreži majhen krogec  (uporabiš lahko škarje z valovitim  rezom) in ga na sredini preluknjaj.  Sedaj zavihaj krajce kvadrata proti  sredini, nanjo položi krogec iz  lepenke in vse skupaj prebodi z  žebljičkom.  Na zadnji strani vetrnice na  žebljiček natakni košček plute  ali gume, nato pa pritrdi  vetrnico na palico.  ZDRAVKOVA FINTA  Postavi svojo vetrnico na kolo in pojdi s svojimi starši na mini kolesarski  izlet. Veš, kako se bo tvoja vetrnica vrtela? Ampak ne pozabi gledati tudi  na cesto in upoštevati prometnih pravil. Saj veš, s kolesom se lahko voziš  samo po kolesarski poti. |
|  | VELIKO VESELJA PRI USTVARJANJU. |
| **morebitne fotografije dejavnosti iz interneta (navedite še vir)** | Zdravko-lidl.si |
| **Misel, komentar vzgojiteljice** | #OSTANIDOMA |